Η ΕΛΑΣΥΝ με ανακοίνωσή της, δήλωσε πως είναι έτοιμη να προσφέρει δωρεάν υπεράσπιση στους Έλληνες, οι οποίοι πυροβόλησαν εναντίον παράνομων μεταναστών σε Λέσβο και σε Χίο, καθώς και στις δύο περιπτώσεις υποστηρίζουν πως βρίσκονταν σε νόμιμη άμυνα.

«Για δεύτερη φορά μέσα σε ελάχιστες μέρες, ένας συμπατριώτης μας που φέρεται να αμύνθηκε της περιουσίας και της ζωής του έναντι των επιτιθεμένων λαθρομεταναστών στην Λέσβο, οδηγείται ως κατηγορούμενος ενώπιον του ανακριτή. Ο πρώτος στη Χίο είναι ήδη προφυλακισμένος. Όποιος ακόμα και τώρα καμώνεται ότι δεν καταλαβαίνει τι συμβαίνει, δεν θα καταλάβει ποτέ.

Η ΕΛΑΣΥΝ, αναδεικνύοντας ακόμα μια φορά την πραγματικότητα και εμμένοντας στη νομιμότητα, υποστηρίζει έμπρακτα τους ευρισκόμενους σε νόμιμη άμυνα Έλληνες, αναλαμβάνοντας μεταξύ άλλων και την δωρεάν εκπροσώπησή τους, εφόσον το επιθυμούν.

Η εφαρμογή του νόμου είναι πολιτικό ζήτημα και στην ΕΛΑΣΥΝ δεν είμαστε διατεθειμένοι να εκχωρήσουμε κανένα από τα συνταγματικά κατοχυρωμένα δικαιώματά μας».